b'\n_START_ARTICLE_\nSlavko Forjan\n_START_SECTION_\nIgralska kariera\n_START_PARAGRAPH_\nS hokejem na travi se je za\xc4\x8del ukvarjati, \xc5\xbee v zgodnjem otro\xc5\xa1tvu, v doma\xc4\x8dem hokejskem klubu Lipovci. Izbire ob o\xc4\x8detu Alojzu Forjanu, navdu\xc5\xa1enemu in predanemu hokejistu, pravzaprav sploh ni imel. Po uspe\xc5\xa1nem igranju za mlaj\xc5\xa1e klubske selekcije, se je v sezoni 1993/1994 prebil v \xc4\x8dlansko ekipo, katero je takrat vodil prav njegov o\xc4\x8de. \xc5\xbde prvo leto se je veselil tako svojega prvega naslova dr\xc5\xbeavnega prvaka, kot tudi naslova pokalnega zmagovalca. Po tej sezoni se je prebil tudi v \xc4\x8dlansko reprezentanco, za katero je prvi\xc4\x8d zaigral na Panonskem pokalu leta 1994 v Predanovcih._NEWLINE_Vsa leta kariere ga odlikujeta, predvsem odli\xc4\x8dna kondicijska pripravljenost in borbenost. S svojimi dobrimi igrami je veliko pripomogel, k uspehom kluba v hokeju na travi. Dvoranskega hokeja nikoli ni postavljal v ospredje in ga je po udele\xc5\xbebi na evropskem dvoranskem klubskem prvenstvu skupine C v Angliji leta 2004, prakti\xc4\x8dno prenehal igrati._NEWLINE_S klubom je do julija 2017 dosegel:_NEWLINE_- 22 naslovov dr\xc5\xbeavnega prvaka_NEWLINE_- 12 naslovov pokalnega prvaka_NEWLINE_- 3 naslove dvoranskega prvaka_NEWLINE_- 7 naslovov prvaka Interlige_NEWLINE_- 2 naslova evropskega klubskega prvaka skupine C_NEWLINE_- 2 naslova evropskega klubskega prvaka skupine Challenge II_NEWLINE_- 2 naslova evropskega klubskega prvaka skupine Challenge III_NEWLINE_Za slovensko reprezentanco v hokeju na travi je v obdobju med 1994 in 2017 odigral devetintrideset tekem in na tekmi proti Mad\xc5\xbearski (7:1) dosegel svoj edini zadetek. Najve\xc4\x8dji uspeh z reprezentanco je dosegel leta 2007, ko je Slovenija osvojila evropsko prvenstvo skupine Challenge II.'